მასტურბაცია

მასტურბაცია, ონანიზმი, ჩუკენობა () — სქესობრივი ლტოლვის დაკმაყოფილების ფორმა, საკუთარი ეროგენული ზონების აღგზნების გზით; იგულისხმება ძირითადად, ე. წ. უდავო ეროგენული ზონები, რომელთა რიცხვს განეკუთვნება გენიტალიები. მამაკაცთა მასტურბაციას ზოგჯერ „ონანიზმსაც“ უწოდებენ, რაც ძველი აღთქმის პერსონაჟის, ონანის, სახელიდან მომდინარეობს. არსებობს მასტურბაციის სხვა სინონიმებიც — ხელმრუდობა, ჩუკენობა. მასტურბაცია, რელიგიათა მთელი რიგის თვალსაზრისით, ცოდვად მიიჩნევა.«Catechism of the Catholic Church». http://www.vatican.va/archive/ccc_css/archive/catechism/p3s2c2a6.htm#2352. Retrieved on 2007-10-08. «Both the Magisterium of the Church, in the course of a constant tradition, and the moral sense of the faithful have been in no doubt and have firmly maintained that masturbation is an intrinsically and gravely disordered action.»  

მასტურბაცია ავტოეროტიციზმის ყველაზე გავრცელებული ფორმაა, და ეს ორი სიტყვა ხშირად სინონიმური მნიშვნელობით გამოიყენება, თუმცა მასტურბაცია პარტნიორთან ერთად ასევე ხშირია. ცხოველთა მასტურბაცია გავრცელებულია მრავალ სახეობაში, როგორც ველურ გარემოში, ისე ტყვეობაში.

რელიგიური აკრძალვების გარდა, არსებობს ფართოდ გავრცელებული ცრურწმენა, რომ მასტურბაცია ორგანიზმში ღრმა პათოლოგიურ ცვლილებებს (მათ შორის ხელის გულებზე თმის ზრდას) იწვევს.
 ტექნიკები 
 ქალები 
ქალებისთვის მასტურბაცია ძირითადად გულისხმობს ვულვის, განსაკუთრებით კი კლიტორის, დაზელასა და სტიმულაციას საჩვენებელი ან შუა თითით ან ორივეთი ერთად. ზოგჯერ ასევე ერთი ან რამდენიმე თითით ხდება ვაგინის პენეტრაცია მისი წინა კედლის სტიმულაციისთვის, სადაც G-წერტილი მდებარეობს. ვაგინისა და კლიტორის სტიმულაციისთვის ზოგჯერ იყენებენ სექს-სათამაშოებსაც, მაგალითად, ვიბრატორსა და დილდოს. ზოგი ქალი ამავდროულად თავისუფალი ხელით ძუძუსთავების ან ანუსის სტიმულაციითაც კავდება. მასტურბაციისას ზოგჯერ იყენებენ ინტიმურ ლუბრიკანტს, განსაკუთრებით პენეტრაციის შემთხვევაში, თუმცა ეს უნივერსალური წესი არ არის და ზოგი ქალისთვის ბუნებრივი ვაგინალური ლუბრიკაციაც საკმარისი.

 იხილეთ აგრეთვე 
 თითაობა

რესურსები ინტერნეტში
 მასტურბაცია და მისი ფორმები ქალებისთვის
 მითები მასტურბაციაზე

 სქოლიო 

კატეგორია:მასტურბაცია
კატეგორია:ჩვევები
კატეგორია:სექსუალური აქტივობის ფორმები
კატეგორია:სექსუალობა